കാട്ടാനകള് വീട് തകര്ത്തു കിടന്നുറങ്ങുകയായിരുന്ന നാലുപേര്ക്ക് പരിക്ക് ഗൂഡല്ലൂര്: പുളിയംപാറ കോഴികൊല്ലി ആദിവാസി കോളനിയില് കാട്ടാനക്കൂട്ടം വീട് തകര്ത്തു. കിടന്നുറങ്ങുകയായിരുന്ന ഗൃഹനാഥനും ഭാര്യക്കും രണ്ട് മക്കള്ക്കും പരിക്കേറ്റു. ഇവരെ ഊട്ടി ജില്ലാ ആശുപത്രിയില് പ്രവേശിപ്പിച്ചു. ആനകളുടെ ഇടിയില് തകര്ന്ന ചുമരിെന്റ അവശിഷ്ടം ദേഹത്തേക്ക് വീണ് പരിക്കേല്ക്കുകയായിരുന്നു. ബുധനാഴ്ച പുലര്ച്ചെയാണ് സംഭവം. സ്ഥലത്തെത്തിയ വനപാലകരെ ആദിവാസികളടക്കമുള്ള നാട്ടുകാര് ഉപരോധിച്ചു. പതിവുപോലെ നടപടികള് സ്ഥീകരിക്കുമെന്ന് ഉറപ്പ് നല്കിയതല്ലാതെ കൂടുതലൊന്നും പറഞ്ഞില്ല. അതേസമയം, ഉപ്പും, മധുരവും അരിയും തിന്ന് രുചിയറിഞ്ഞ കാട്ടാനകള് വീടുകള്ക്ക് നേരെ ആക്രമണം നടത്തുന്നത് നിസാരവത്കരിക്കരുതെന്നാണ് മുന്നറിയിപ്പ്. പ്രതിരോധ മാര്ഗങ്ങള് സ്വീകരിക്കാന് ബന്ധപ്പെട്ട വകുപ്പിന് സര്ക്കാര് നിര്ദ്ദേശം നല്കണമെന്ന ആവശ്യവും ഉയര്ന്നു.